Diari Oficial de la Generalitat Valenciana


Sumari del DOGV 7583, del 31-07-2015 (2015/6784)

RESOLUCIÓ de 20 de juliol de 2015, de la Conselleria d'Educació, Investigació, Cultura i Esport, per la qual s'acorda la revocació de l'autorització per cessament d'activitats al centre privat de Formació Professional RTV Valenciana de Burjassot.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7583

Data del DOGV
:   31-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6784


Data del document
:   20-07-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 de juliol de 2015, de la Conselleria d'Educació, Investigació, Cultura i Esport, per la qual s'acorda la revocació de l'autorització per cessament d'activitats al centre privat de Formació Professional RTV Valenciana de Burjassot. [2015/6784]  
Vist l'expedient iniciat a instància de la Comissió de Liquidació de la mercantil Radiotelevisió Valenciana, SAU, en compliment del que preveu l'article 2 de la Llei 4/2013, de 27 de novembre, de la Generalitat, de supressió de la prestació dels servicis de radiodifusió i televisió d'àmbit autonòmic de titularitat de la Generalitat, així com de dissolució i liquidació de Radiotelevisió Valenciana, SAU, pel qual se sol·licita, mitjançant un escrit amb data registre d'entrada 16 de gener de 2015, la revocació de l'autorització per cessament d'activitat docent del centre privat de Formació Professional RTV Valenciana de Burjassot, amb codi 47390556, de titularitat de Radio Autonomía Valenciana, SA.  
  
Vist que en l'expedient consten l'informe favorable de la Inspecció Educativa, en què es constata el cessament efectiu de l'activitat docent en el centre, i el certificat del secretari de l'Institut d'Educació Secundària Federica Montseny (codi del centre: 27427313) de Burjassot, a què està adscrit, en què s'evidencia que no hi ha hagut cap activitat administrativa d'eixe centre.  
Atés que el cessament d'activitats docents no comporta cap perjuí greu per a l'interés públic i que l'extinció de l'autorització que es concedix al centre privat de Formació Professional RTV Valenciana, codi 02145802, de Burjassot, tindrà efectes per al curs 2015-2016.  
  
Vista la Llei Orgànica 8/1985, de 3 de juliol, reguladora del dret a l'educació (BOE 159, 04.07.1985); la Llei Orgànica 2/2006, de 3 de maig, d'Educació (BOE 106, 04.05.2006), i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 86, de 09.04.1992), modificat pel Reial Decret 131/2010, de 12 de febrer (BOE 62, de 12.03.2010).  
Vista la proposta del director general de Centres i Personal Docent de data 9 de juliol de 2015, de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i del Decret 8/2015, de 29 de juny, del president de la Generalitat, per la qual es nomenen vicepresidenta, consellers, secretària i portaveu del Consell, resolc:  
  
  
Primer  
L'extinció de l'autorització per cessament d'activitats docents al centre privat de Formació Professional RTV Valenciana de Burjassot, amb codi 11930286, d'acord amb els informes emesos.  
  
Segon  
Esta extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 20 de juliol de 2015.- El conseller d'Educació, Investigació, Cultura i Esport: Vicent Marzà Ibáñez.